jkorsvik/nowiki_second_scrape_merged huggingface dataset:
Puerto Williams

Puerto Williams er en liten havneby på Navarinoøya i Ildlandet, helt sør i Chile. Byen er provinshovedstad i Antártica Chilena, som er underordnet regionen Magallanes y de la Antártica Chilena. Puerto Williams blir i enkelte sammenhenger omtalt som verdens sørligste by, foran argentinske Ushuaia som ligger på nordsiden av Beaglekanalen.Siden etableringen av Puerto Williams i 1953 har stedet primært vært en marinebase, men i de senere årene har den militære befolkningen blitt redusert og den sivile har økt. Universidad de Magallanes har et universitetssenter i Puerto Williams.


== Klima ==
Puerto Williams har et subarktisk maritimt klima (Cfc) i henhold til Köppens klimaklassifisering. Somrene er korte og kjølige mens vintrene er lange og våte. Årlig nedbør er på 3000 mm og temperaturene er stabile gjennom året. Snøbyger kan forekomme om sommeren. De kalde og våte somrene bidrar til å bevaring av isbreene. Utsatte områder rundt Puerto Williams har subarktisk maritimt klima som er typisk for tundra og gjør det umulig for trær å vokse. Regioner i verden med tilsvarende klima som det sørlige Ildlandet er Aleutene, Island, Alaskahalvøya og Færøyene.


== Referanser ==


== Eksterne lenker ==
Offisielt nettsted 
(en) Puerto Williams – kategori av bilder, video eller lyd på Commons
Vandy

Vandy er en kommune i departementet Ardennes i regionen Grand Est i Frankrike. Kommunen hadde i 2016 en befolkning på 209. Arealet er på 11,1 km2.
Kommunen ligger ved elven Aisne og Ardennes-kanalen.


== Referanser ==


== Eksterne lenker ==
(en) Vandy – kategori av bilder, video eller lyd på Commons
Solmaksimum

Solmaksimum eller solmaks er en normalperiode med største aktivitet i den 11-årige syklusen til solen. I løpet av et  solmaksimum oppstår en rekke solflekker og solens irradians øker med ca. 0,1 %. Solmaksimum forventes ikke å påvirke det globale klimaet, men nyere studier har vist at noe forbindelser med regionale værmønstre.


== Referanser ==
Sportsklubben Steady

Se også Sportsklubben Tromsø-Steady.Sportsklubben Steady (stiftet 7. juni 1926) var et norsk idrettslag fra Oslo øst. Klubben meldte seg umiddelbart etter stiftelsen inn i Arbeidernes Idrettsforbund og var medlem der til norsk idrett ble forent i Norges Idrettsforbund i 1945. Steady drev fra starten av fotball og senere også bandy og ishockey. I juli 1954 slo Steady seg sammen med Sportsklubben Reidulf. På dette tidspunktet hadde Steady akkurat rykket opp i daværende 2. divisjon. Sammenslutningen het til å begynne med Steady-Reidulf,, men tok i 1955 navnet Idrettslaget Trym. Trym gikk i oppløsning en gang midt på 1960-tallet.


== Referanser ==
Langia

Langia er en slekt av sommerfugler som tilhører familien svermere (Sphingidae).


== Utseende ==
Store til meget store (vingespenn 100-156 millimeter), langvingede, gråbrune svermere. Forvingen har litt ujevn ytterkant og en mørkere stripe langs denne. Thorax er svart på sidene. Når den hviler, er bakkroppsspissen bøyd oppover. Larven er grønn med små hvite prikker, som utvokst med en bred, purpuraktig ryggstripe. Puppen er kort og tønneformet.


== Levevis ==
Larven utvikler seg på busker og trær i rosefamilien. De voksne sommerfuglene kan gi fra seg hvesende lyder om de blir forstyrret, på samme måte som dødningehodesvermerne (slekten Acherontia).


== Utbredelse ==
Langia zenzeroides lever fra India til Japan, mens L. tropicus bare er kjent fra Australia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Langia Moore, 1872
Langia tropicus Moulds, 1983
Langia zenzeroides Moore, 1872


== Kilder ==
Markku Savela's Lepidoptera and some other life forms: Sjekkliste over artene. Hentet 18.10. 2012.
Sphingidae of the Eastern Palaearctic - Langia zenzeroides [1]


== Eksterne lenker ==
(en) Langia i Encyclopedia of Life 
(en) Langia i Global Biodiversity Information Facility 
(en) Langia hos ITIS 
(en) Langia hos NCBI 
(en) Kategori:Langia – bilder, video eller lyd på Wikimedia Commons 
Langia – detaljert informasjon på Wikispecies 
Bilde av Langia tropicus
Kingston (Ontario)

Kingston er en by i provinsen Ontario i Canada. Den ligger der St. Lawrence-elven renner ut av Ontariosjøen. I 2011 hadde Kingston en befolkning på 123 798 og et areal på 451,19 km2. Innbyggerne er i hovedsak engelskspråklige.
Kingston er et sivilt og militært utdanningssentrum og huser krigsskolen Royal Military College of Canada og Queen's University.


== Historie ==
Franskmannen Samuel de Champlain utforsket området, først i 1615 og deretter i 1673. Av de europeiske maktene var det Frankrike som først tok Cataraqui, stedet der Kingston ligger, i besittelse. Stedet var strategisk beliggende, både militært og økonomisk. Franskmennene bygget Fort Frontenac. Britene erobret fortet i 1758 og i 1763 ble hele regionen avstått til Storbritannia. Stedet fikk navnet King's Town etter kong Georg III av Storbritannia.
I 1832 ble Kingston og Ottawa forbundet med Rideaukanalen, og dette satte fart i byens økonomiske utvikling. Fra 1841 og et par år framover var Kingston hovedstad i provinsen Canada. Byen fikk jernbane i 1856.


== Militære institusjoner ==
Canadas første befalsskole, Royal Military College of Canada (RMC), ble etablert på Point Frederick i Kingston i 1874 og tok inn de første kadettene i 1876.McNaughton Barracks, tidligere Camp Barriefield, er en annen militærbase i byområdet.


== Utdanning ==
I 1841 ble Queen's College at Kingston grunnlagt av den presbyterianske kirken. Institusjonen utviklet seg til Queen's University.St. Lawrence College ligger også i byen.


== Referanser ==


== Eksterne lenker ==
City of Kingston, offisielt nettsted
Ma Shouzhen

Ma Shouzhen  (kinesisk: 馬守真, født i 1548, død i 1604) var en kinesisk malerinne. 
Ma Shouzhen var offisielt kurtisan. Som malerinne er hun mest kjent for sine fremstillinger av orkidéer.
Hun hadde et livslangt forhold med sin kunstnerkollega Wang Zhideng (1535-1612). 
Et krater på planeten Venus er oppkalt etter henne. 


== Referanser ==


== Litteratur ==
Yang Xin, Richard M. Barnhart, Nie Chongzheng, James Cahill, Lang Shaojun, Wu Hung (trad. Nadine Perront), Trois mille ans de peinture chinoise, Éditions Philippe Picquier, 1997, 402 s., s. 246, 247, 248
Dictionnaire Bénézit, Dictionnaire des peintres, sculpteurs, dessinateurs et graveurs, vol. 9, éditions Gründ, janvier 1999, 13440 s. (ISBN 2700030192), s. 319
Yu Jianhua (trad. Nadine Perront), Zhongguo huihua shi (Histoire de la peinture chinoise), vol. 2, Éditions Shanghai shuju, 1984, s. 265


== Eksterne lenker ==
http://gradworks.umi.com/MR/68/MR68018.html
Daphnusa

Daphnusa er en slekt av sommerfugler som tilhører familien svermere (Sphingidae).


== Utseende ==
Store (vingespenn 80-110 millimeter), lysbrune svermere. Som vanlig hos Smerinthinae har de reduserte munndeler som voksne. Forvingen er lsybrun med tverrbånd i ulike sjatteringer, hos den vanligste arten D. ocellaris med en påfallende øyeflekk ved bakhjørnet.


== Levevis ==
Larvene lever på planter i familien Sapindaceae, inkludert frukttrær som durian og rambutan.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Daphnusa Walker, 1856
Daphnusa ailanti - (Boisduval, 1875)
Daphnusa fruhstorferi - (Huwe, 1895) - ofte regnet som en variant av D. ocellaris
Daphnusa ocellaris - Walker, 1856
Daphnusa philippinensis - Brechlin, 2009
Daphnusa sinocontinentalis - Brechlin, 2009
Daphnusa zythum - Haxaire & Melichar, 2009
		


== Kilder ==
Markku Savela's Lepidoptera and some other life forms: Sjekkliste over artene. Hentet 27.10. 2012.
Sphingidae of the Eastern Palaearctic - Daphnusa ocellaris [1]
The Sphingidae of South-East Asia - Daphnusa ailanti [2]


== Eksterne lenker ==
(en) Daphnusa i Encyclopedia of Life 
(en) Daphnusa i Global Biodiversity Information Facility 
(en) Daphnusa hos NCBI 
(en) Kategori:Daphnusa – bilder, video eller lyd på Wikimedia Commons 
Daphnusa – detaljert informasjon på Wikispecies
Nasrin Sotoudeh

Nasrin Sotoudeh (født 3. april 1963) er en iransk advokat og menneskerettsaktivist. Hun har vært advokat for blant andre nobelprisvinneren Shirin Ebadi, andre opposisjonelle og samvittighetsfanger, samt barn som er dømt til døden.


== Liv ==
Sotoudeh avsluttet sine juridiske studier i 1995, men måttet vente åtte år på sin advokatbevilling. I mellomtiden arbeidet hun som journalist og skrev blant annet om kvinnerett. Nasrin Sotoudeh er gift med Resa Chandan og har to barn.
Sotoudeh ble arrestert i september 2010 for spre propaganda med fare for landets sikkerhet og satt i enecelle i Evinfengselet. Hun ble i januar 2011 dømt til elleve års fengsel i tillegg til at hun mistet advokatbevillingen for 20 år. En ankedomstol reduserte senere fengselsstraffen til seks år og yrkesforbudet til ti år.
18. september 2013 ble det meldt at hun var løslatt fra fengselet, sammen med 13 andre politiske fanger.


== Æresbevisninger ==
2012: Sakharovprisen


== Referanser ==


== Eksterne lenker ==
(en) Nasrin Sotoudeh – kategori av bilder, video eller lyd på Commons 
(en) Nasrin Sotoudeh på Internet Movie Database
Royal Military College of Canada

Royal Military College of Canada (RMC) er en krigsskole i Kingston i Ontario i Canada. Den ble grunnlagt i 1874 og tok inn de første kadettene i 1876. RMC er Canadas eldste krigsskole. Den holder til på Point Frederick i Kingston. I 2011 hadde RMC 1090 studenter på lavere grad og 300 på høyere grad.I 1959 fikk RCM tillatelse til å gi gradsutdanninger i humanistiske fag, realfag og ingeniørvitenskap. Per 2012 hadde skolen studieprogrammer i engelsk, fransk og historie, statsvitenskap og samfunnsøkonomi, militærvitenskap og strategi, militærpsykologi og ledelse, bedriftsøkonomi, kjemi, informatikk, matematikk, fysikk, romforskning, samt ingeniørutdannelser innen luftfarts- og romteknikk, kjemiteknikk og materialvitenskap, teknisk informatikk, elektroteknikk og maskinteknikk.Studenter ved RMC betaler skolepenger. Laveregradsstudenter betalte i det akademiske år 2011–2012 mellom 1808 og 3287 canadiske dollar og høyeregradsstudenter mellom 2150 og 3150 dollar, mens utenlandske studenter betalte 8000 dollar i skolepenger.


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(en) Royal Military College of Canada – kategori av bilder, video eller lyd på Commons 
(en) Royal Military College of Canada – galleri av bilder, video eller lyd på Commons
Andriasa

Andriasa er en slekt av sommerfugler som tilhører familien svermere (Sphingidae).


== Utseende ==
Middelsstore (vingespenn 50-70 millimeter), lysbrune svermere. Forvingens spiss og bakhjørne er spisse.
Forvingen er lysbrun med noen mørkere tverrbånd, bakvingen ensfarget lysbrun.


== Levevis ==
Larvene lever på planter i familien Bignoniaceae.


== Utbredelse ==
Slekten er utbredt i Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Andriasa Walker, 1856
Andriasa contraria Walker, 1856
Andriasa mitchelli Hayes, 1973


== Kilder ==
Markku Savela's Lepidoptera and some other life forms: Sjekkliste over artene. Hentet 27.10. 2012.


== Eksterne lenker ==
(en) Andriasa i Encyclopedia of Life 
(en) Andriasa i Global Biodiversity Information Facility 
(en) Andriasa hos NCBI 
(en) Kategori:Andriasa – bilder, video eller lyd på Wikimedia Commons 
Andriasa – detaljert informasjon på Wikispecies 
African Moths - Andriasa contraria [1]
Henry Février

Henry Février (1875–1957) var en fransk komponist.


== Liv og virke ==
Février studerte ved Conservatoire de Paris med Pugno, Leroux, Massenet og Fauré. Han tok også privattimer hos André Messager.
Février komponerte lieder, pianomusikk og kammermusikalske verk, men det var som opera- og operettekomponist han gjorde seg mest bemerket. Kjente operaer er Le Roi aveugle (1906), Monna Vanna (1909), Carmosine (1913), Gismonda (1919), La Damnation de Blanchefleur (1920), L'Île désenchantée (1925), Oletta, la fille du Corse (1927), La Femme nue (1929) og Sylvette (1932). Sistnevnte er en operette skrevet i samarbeid med Marc Delmas.
Arkitekten Jules Février var Henry Févriers far, og han selv var far til pianisten Jacques Février, stefar til filmregissøren og manusforfatteren Marcel Aboulker og bestefar til komponisten Isabelle Aboulker.


== Bibliografi ==
Février Henry, André Messager : mon maître, mon ami, Paris, Amiot-Dumont, «Jeunesse de la musique», 1948.
Hourrier Hélène, Henry Février (1875-1957) : introduction à l’étude de Monna Vanna, Université de Reims, 2006.
Hélène Hourrier, La Production lyrique d'Henry Février : genèse, réception et éléments d'analyse, Université de Reims, 2007.


== Referanser ==


== Eksterne lenker ==
(en) Henry Février – kategori av bilder, video eller lyd på Commons 
(en) Henry Février på Internet Movie Database 
(en) Henry Février hos Internet Broadway Database 
(en) Fritt tilgjengelige noter av Henry Février i International Music Score Library Project
Carthage

Carthage er en by i Hancock County, Illinois i USA. Byen er administrasjonssenter for Hancock County, og hadde ved folketellingen i 2000 2725 innbyggere. Carthage er mest kjent for å være byen hvor Joseph Smith ble drept i 1844.


== Kjente personer fra Carthage ==
Rip Williams, profesjonell baseballspiller i Major League Baseball i perioden 1911 til 1918.


== Referanser ==


== Eksterne lenker ==
(en) Offisielt nettsted 
(en) Carthage, Illinois – kategori av bilder, video eller lyd på Commons
Beaglekanalen

Beaglekanalen er et 240 km langt sund som går på tvers gjennom øygruppen Ildlandet fra Atlanterhavet til Stillehavet. Kanalen skiller  (Ildlandet) Storøya fra flere mindre øyer som Picton, Lennox og Nueva, Gableøya, Navarinoøya, Hosteøya, Londonderryøya, O'Brienøya og Stewartøya. Den østlige delen av kanalen utgjør landegrensen mellom Chile og Argentina mens den vestlige delen hører til Chile.
Beaglekanalen, Drakestredet og Magellanstredet er tre mulige ferdsalternativ for skip i trafikk mellom Atlanterhavet og Stillehavet uten å runde Kapp Horn. Av disse er Drakestredet det bredeste og dermed  den mest brukte.
Beaglekanalen er bare 5 km bred på det smaleste. Kanalen strekker seg fra øya Nueva i øst til Cookbukta i vest. Den sørvestlige delen går mellom Hosteøya og Gordonøya før kanalen munner ut i Cookbukta. Den nordvestlige delen går inn i Darwinsundet mellom Gordonøya og Storøya. Darwinsundet knytter seg til Stillehavet via to kanaler: O'Brienkanalen og Ballenerokanalen, som går på hver sin side av O'Brienøya.
Kanalen har blitt oppkalt etter skipet HMS «Beagle» som drev hydrografisk utforsking av området fra 1826 til 1830. Skipet ble senere kjent for Charles Darwin som ble med skipet fra 1833.
Hansa-Brandenburg W.33

Hansa-Brandenburg W.33 var et tysk toseters, enmotors, lavvinget monoplan sjøfly. Det var konstruert og utviklet av Hansa und Brandenburgische Flugzeugwerke.
Flyet ble konstruert av Ernst Heinkel, som den gang var ansatt ved Hansa-Brandenburg. Det gikk inn i aktiv tjeneste fra 1918, men bare seks eksemplarer ble bygd før slutten av første verdenskrig. Flyet viste seg å være meget vellykket og produksjonen fortsatte utover 1920-tallet. Det ble også eksportert til flere europeiske land. I 1921 kjøpte Norge og Finland lisens for produksjon. Marinens flyvebaatfabrikk begynte straks bygging av de første flyene, som sto ferdig året etter, og de ble tatt i bruk av Marinens flygevåpen som rekognoseringsfly.
Foruten tjenesten i Marinen var flyene med på mange spektakulære ekspedisjoner. Den 12.juli 1922 startet løytnantene Hjalmar Riiser-Larsen og Finn Lützow-Holm med hvert sitt W.33 fra Horten. På 15 dager hadde de gjort reisen tur-retur Kirkenes rundt kysten – en stor prestasjon for sin tid. I 1928 ble to W.33 og en Sopwith Baby sendt til Svalbard for å delta i søket etter Umberto Nobile og hans mannskap. Senere deltok de også i søket etter Roald Amundsen og «Latham». 
På slutten av 1920-tallet var flyene blitt umoderne, og de ble etter hvert utfaset etter at M.F.11 kom i produksjon.


== Litteratur ==
Colin A. Owens; Hansa-Brandenburg Aircraft of WWI Volume 3 - Monoplane Seaplanes, utgitt av Aeronaut Books 2015 ISBN 978-1-935881-33-9
Aleksandr Medved

Aleksandr Vasiljevitsj Medved (født 16. september 1937 i Bila Tserkva, navnet Medved betyr «bjørn») er en tidligere sovjetisk/hviterussisk bryter. Han er ansett som en av de beste fristil-bryterne gjennom alle tider. Han ble den første til å vinne tre olympiske gull i fristil-bryting. FILA anerkjenner han som den fremste bryteren i det 20. århundre innen fristil bryting (med Aleksandr Karelin som den største i gresk-romersk stil). Han har senere skrevet bøker om idretten.


== Ettermæle ==
Medved er en av de mest kjente sovjetiske utøverne og frem til i dag fortsetter han å inspirere andre. Han var flaggbærer for Hviterussland i OL ved flere anledninger og han bar også flagget under OL i 2004. Han avla også dommereden under Sommer-OL 1980.


== Meritter ==
Verdensmester: 7 ganger (1962-63, 1966-67, 1969-71)
Europamester: 3 ganger (1966, 1968, 1972)


== OL-medaljer ==
1964  Tokyo -  Gull i fristil bryting, lett tungvekt  Sovjetunionen
1968  Mexico by -  Gull i fristil bryting, tungvekt  Sovjetunionen
1972  München -  Gull i fristil bryting, supertungvekt  Sovjetunionen


== Referanser ==


== Eksterne lenker ==
(de) Aleksandr Medved – Munzinger Sportsarchiv 
(en) Aleksandr Medved – Olympics.com 
(en) Aleksandr Medved – Olympic.org 
(en) Aleksandr Medved – Olympedia 
(en) Aleksandr Medved – Sports-Reference (OL-resultater – arkivert) 
(en) Aleksandr Medved – FILA
Lophostethus

Lophostethus er en slekt av sommerfugler som tilhører familien svermere (Sphingidae).


== Utseende ==
Store til meget store (vingespenn opptil 150 millimeter), lysbrune svermere. Forvingen har taggete ytterkant, i midten med et bredt, mørkt tverrbånd som smalner mot bakkanten, noen ganger når det ikke bakkanten og danner en trekantet flekk. På tverrbåndet sitter en eller to små, hvite flekker, den største av disse er mer eller mindre T-formet. Det er også et mørkt felt omtrent midt på ytterkanten. Bakvingen er lysbrun.
De grønne larvene er uvanlige ved at de har mange lange, svarte "pigger" (egentlig kjøttfulle utvekster som "piggen" på bakkroppen) stredt over hele kroppen - dette er ganske sjelden hos svermere.


== Levevis ==
Larvene kan leve på mange ulike busker og trær, blant andre i morbærfamilien og kattostfamilien.


== Utbredelse ==
Slekten er utbredt i Afrika, L. dumolinii over store deler av kontinentet inkludert Madagaskar, L. negus bare i høylandet i Etiopia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Lophostethus Butler, 1876
Lophostethus dumolinii (Angas, 1849)
Lophostethus negus Jordan, 1926


== Kilder ==
Markku Savela's Lepidoptera and some other life forms: Sjekkliste over artene. Hentet 27.10. 2012.
African Moths - Lophostehus dumolinii [1]


== Eksterne lenker ==
(en) Lophostethus i Encyclopedia of Life 
(en) Lophostethus i Global Biodiversity Information Facility 
(en) Lophostethus hos NCBI 
(en) Kategori:Lophostethus – bilder, video eller lyd på Wikimedia Commons 
Lophostethus – detaljert informasjon på Wikispecies 
Bilder av Lophostethus dumolinii larver
Bilde av Lophostethus negus
Coequosa

Coequosa er en slekt av sommerfugler som tilhører familien svermere (Sphingidae).


== Utseende ==
Store til meget store (vingespenn opptil 130 millimeter), lysbrune svermere - denne slekten hører til blant de aller største svermerne og er de største i Australia.
Forvingen er lyst brunlig med et stort, mer eller mindre trekantet, mørkere felt midt på forkanten. Bakvingen er enten guloransje med mørk bakkant (C.australasiae) eller brunsvart med lysere ytterkant (C. triangularis).


== Levevis ==
Larvene lever på eukalyptus eller på busker og trær i familien Proteaceae. De har små, kjegleformede hoder, men to påfallende, øyelignende knøler på bakenden som ved siden av formen gjør at denne ligner mye på et hode - det er lett å tolke denne larven bak-frem. Den mangler "hornet" på bakkroppen som de fleste svermerlarver har.


== Utbredelse ==
Slekten er utbredt i Australia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Coequosa Walker, 1856
Coequosa australasiae (Donovan, 1805)
Coequosa triangularis (Donovan, 1805)


== Kilder ==
Markku Savela's Lepidoptera and some other life forms: Sjekkliste over artene. Hentet 27.10. 2012.
Nettside om Coequosa austalasiae
Nettside om Coequosa triangularis


== Eksterne lenker ==
(en) Coequosa i Encyclopedia of Life 
(en) Coequosa i Global Biodiversity Information Facility 
(en) Coequosa hos NCBI 
(en) Kategori:Coequosa – bilder, video eller lyd på Wikimedia Commons 
Coequosa – detaljert informasjon på Wikispecies
Degmaptera

Degmaptera er en slekt av sommerfugler som tilhører familien svermere (Sphingidae).


== Utseende ==
Middelsstore (vingespenn 40-80 millimeter), lyst brunlige svermere. Forvingene er tydelig sigdformede, og bakkanten er sterkt innbuktet innefor bakhjørnet (tornus) slik at dette blir kraftig utstående.


== Levevis ==
Larvene har blitt funnet på trær i eikeslekten.
Disse svermerne lever i høytliggende eikeskoger.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien svermere, Sphingidae
Underfamilien Smerinthinae
Slektsgruppen Smerinthini
Slekten Degmaptera Hampson, 1896
Degmaptera cadioui Brechlin & Kitching, 2009
Degmaptera mirabilis (Rothschild, 1894)
Degmaptera olivacea (Rothschild, 1894)


== Kilder ==
Markku Savela's Lepidoptera and some other life forms: Sjekkliste over artene. Hentet 27.10. 2012.
Sphingidae of the Eastern Palaearctic - Degmaptera mirabilis [1]
The Moths of Borneo - Degmaptera olivacea [2]


== Eksterne lenker ==
(en) Degmaptera i Encyclopedia of Life 
(en) Degmaptera i Global Biodiversity Information Facility 
(en) Degmaptera hos NCBI 
(en) Kategori:Degmaptera – bilder, video eller lyd på Wikimedia Commons 
Degmaptera – detaljert informasjon på Wikispecies